《过哈密》
清代·惠龄

西扼雄关第一区，鞭丝遥指认伊吾。当年雁碛劳戎马，此日人烟入版图。

路向车师云黯淡，天连吐谷雪模糊。寒威阵阵催征骑，不问村醪尚有无。

作者简介：（?—1804）清蒙古正白旗人，萨尔图克氏，字椿亭。由翻译官补笔帖式，充军机章京。乾隆四十年，以副都统衔充西宁办事大臣。历伊犁领队大臣、塔尔巴哈台参赞大臣、四川总督、湖北巡抚。嘉庆初，率兵镇压川楚白莲教军，－度代永保为总统，旋以贻误军机解总统职。官至川陕总督。